
Predmet: Obrazloženje polugodišnjeg izvještaja o izvršenju financijskog plana za razdoblje 
	    01.01.2026. - 30.06.2026.

1. UVODNE NAPOMENE

Obveza izrade te sadržaj polugodišnjeg i godišnjeg izvještaja o izvršenju financijskog plana proračunskih korisnika propisana je čl. 81.-86. Zakona o proračunu (NN 144/2021.) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/2023.), a temeljem čl. 86. Zakona o proračunu proračunski korisnik dužan je upravljačkom tijelu u skladu s aktima kojima je uređen rad proračunskog korisnika, dostaviti na usvajanje polugodišnji izvještaj o izvršenju financijskog plana za razdoblje 01.01.2026.-30.06.2026. do 31. srpnja 2026. godine te ga dostaviti osnivaču, Gradu Krapini.
Obzirom da Izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu, posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S. Financijski plan, odnosno njegove 1. izmjene i dopune za 2026. godinu usvojene su na sjednici Školskog odbora održanoj 25.06.2026. godine.
Slijedom gore navedenog Polugodišnji izvještaj o izvršenju financijskog plana Osnovne škole „Ljudevit Gaj“ Krapina sastoji se od: 
· Opći dio -Sažetak Računa prihoda i rashoda i Računa financiranja
  -Račun prihoda i rashoda
  -Račun financiranja
· Posebni dio-Izvršenje rashoda i izdataka prema programskoj i ekonomskoj klasifikaciji te izvorima
· Obrazloženje izvršenja financijskog plana
· Posebni izvještaji

2. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA 

2.1. Prihodi i primici

Prihodi i primici OŠ „Ljudevit Gaj“ Krapina za 2026. god. planirani su u ukupnom iznosu 2.818.933,80 €, a u razdoblju 01.01.2026.-30.06.2026. ostvareni su u iznosu 1.224.911,73 €, što je ostvarenje od 43,45 %, kako je prikazano u Tablici 1. 
U odnosu na izvršenje za isto razdoblje prethodne godine primjećuje se povećanje ukupno ostvarenih prihoda, razlog tome je povećanje osnovice i koeficijenata za isplatu plaća zaposlenima.

Za financiranje rashoda poslovanja u 2026. godini planirano je utrošiti 6.760,92 € viška prihoda iz prethodne godine.

Tablica 1. Usporedba planiranih i ostvarenih prihoda i primitaka za 2026.godinu
	Prihodi/primici
	Planirani iznos za 2026.god.
	Ostvarenje  01.01.2026.-30.06.2026. 
	Indeks ostvarenja
	Udio u ostvarenju

	Prihodi poslovanja-ukupno
	2.818.933,80
	1.224.911,73
	43,45
	100

	Pomoći proračunskim korisnicima iz proračuna koji im nije nadležan
	2.544.845,30
	1.132.094,73
	44,49
	92,42

	Prihodi od financijske imovine - Kamate na oročena sredstva i depozite po viđenju
	15,00
	5,92
	39,47
	0,00

	Prihodi po posebnim propisima 
	5.000,00
	4.500,00
	90,00
	0,37

	Prihodi od prodaje proizvoda i roba te pruženih usluga
	5.000,00
	3.017,45
	60,35
	0,25

	Donacije od pravnih i fizičkih osoba izvan općeg proračuna
	925,00
	675,00
	72,97
	0,06

	Prihodi iz nadležnog proračuna za financiranje redovne djelatnosti proračunskih korisnika
	263.046,50
	84.567,87
	32,15
	6,90

	Prihodi od prodaje stambenih objekata
	102,00
	50,76
	49,76
	0,00



Najveći udio u ostvarenju prihoda poslovanja su tekuće pomoći proračunskim korisnicima iz proračuna koji im nije nadležan, a iz kojih se iz državnog proračuna financiraju troškovi plaća i ostalih materijalnih prava zaposlenika, te od siječnja 2023.god. Odlukom Vlade RH i troškovi prehrane za sve učenike škole te troškovi nabave higijenskih potrepština za djevojčice. Iz pomoći se iz proračuna Krapinsko-zagorske županije financiraju i plaća za pomoćnike u nastavi, zimske i proljetne radionice za učenike, naknade mentorima i članovima županijskih povjerenstava za županijska natjecanja te se sufinancira nabava radnih bilježnica 50%.

Prihodi od financijske imovine odnose se na prihode od kamata na stanje na žiro računu od PBZ-a.

Prihodi po posebnim propisima odnose se na uplaćene prihode od roditelja za financiranje terenske nastave te književnog susreta.

Prihodi od prodaje proizvoda i roba te pruženih usluga odnose se na prihode od iznajmljivanja školskog prostora te prodaje starog papira.

Donacije od pravnih i fizičkih osoba izvan općeg proračuna odnose se na uplatu donacija od HRT-a za osvojenu nagradu za najljepši školski vrt te od KSS za financiranje prijevoza na sportsko natjecanje.

Prihodi iz nadležnog proračuna odnose se na financiranje decentraliziranih funkcija-redovne djelatnosti proračunskog korisnika te na prihode iznad minimalnog financijskog standarda za financiranje projekta razmjene učenika naše škole i škole i Njemačke te pokriće ostalih materijalnih rashoda poslovanja za što nam nisu dostatna decentralizirana sredstva te za nabavu nefinancijske imovine i dodatna ulaganja na školskim objektima.

Prihodi od prodaje stambenih objekata odnose se na prihode od prodanog stana u područnoj školi.




Grafikon 1. Usporedni prikaz planiranih i ostvarenih prihoda poslovanja 30.06.2026.



Grafikon 2. Udio u ostvarenju prihoda poslovanja 30.06.2026.


2.2. Sredstva viška prihoda iz prethodnih godina

Iz prethodne godine prenesen je višak prihoda u iznosu 6.760,92 € koji se Odlukom o raspodjeli rezultata i načinu korištenja viška prihoda u 2026. godini donesenom na sjednici Školskog odbora 25.06.2026. koristi za usluge tekućeg i investicijskog održavanja građevinskih objekata te za nabavu dijagnostičkih sredstava za rad psihologa i za projekt s darovitim učenicima (namjenski primljena sredstva u prošloj godini).

Ostvareni manjak u iznosu 10.305,85 €-manjak prihoda nastao je uslijed toga što nam nisu doznačena sredstva za podmirenje školske prehrane za lipanj te sredstva za materijalne rashode i rashode za nabavu nefinancijske imovine nastale u lipnju.

2.3. Rashodi i izdaci

Ukupni rashodi i izdaci za 2026. godinu planirani su u iznosu 2.825.694,72 €, a u razdoblju 01.01.2026.-30.06.2026. ostvareni su u iznosu 1.235.217,58 €, što je ostvarenje od 43,71 %, kako je prikazano u Tablici 2.
U odnosu na izvještajno razdoblje prethodne godine primjećuje se smanjenje ostvarenih rashoda poslovanja, najviše na rashodima za zaposlene i to iz razloga što je prošle godine ukinut račun 19311- kontinuirani rashodi poslovanja pa smo u prikazanom razdoblju prethodne godine imali sedam rashoda plaće (12/24-06/2025). Ostali rashodi su izvršavani u skladu s planom i osiguranim izvorima financiranja što upućuje na uredno i namjensko korištenje raspoloživih sredstava.
         
Tablica 2. Usporedba planiranih i ostvarenih rashoda i izdataka u 2026.godini
	Rashodi/izdaci
	Planirani iznos za 2026.
	Izvršenje 01.01.2026.-30.06.2026. 
	Indeks izvršenja
	Udio u izvršenju

	Ukupni rashodi
	2.825.694,72
	1.235.217,58
	43,71
	100

	Rashodi za zaposlene
	2.310.000,00
	1.043.497,94
	45,17
	84,48

	Materijalni rashodi
	390.758,92
	179.310,15
	45,89
	14,52

	Financijski rashodi
	785,00
	373,73
	47,61
	0,03

	Naknade građanima i kućanstvima u naravi
	69.150,00
	101,36
	
0,15
	0,01

	Ostali rashodi-tekuće donacije
	1.044,00
	1044,00
	0,00
	0,08

	Rashodi za nabavu proizvedene dugotrajne imovine
	43.956,80
	7.646,65
	
17,40
	0,62

	Rashodi za dodatna ulaganja na građevinskim objektima
	10.000,00
	3.243,75
	
32,44
	0,26



Najveći udio u izvršenju rashoda poslovanja imaju rashodi za zaposlene i to 84,48 %, zatim slijede materijalni rashodi 14,52 %. 
Rashodi za dodatna ulaganja na građevinskim objektima odnose se na radove na postavljanju podloge za učionicu na otvorenome kod PŠ Donja Šemnica, a udio u izvršenju rashoda iznosi 0,26 %.
Rashodi za nabavu proizvedene dugotrajne imovine odnose se na  nabavu namještaja, interaktivnog ekrana, opreme za školsku kuhinju, kosilice te postavljanje klima uređaja; udio u izvršenju rashoda iznosi 0,62 %.
Ostali rashodi nemaju značajnijeg utjecaja i udjela u izvršenju.












Grafikon 3. Usporedba planiranih i izvršenih rashoda 30.06.2026.


Grafikon 4. Udio u izvršenim rashodima 30.06.2026.

2.4. Račun prihoda i rashoda – prema izvorima financiranja

Prikazani su prihodi i rashodi po pojedinom izvoru financiranja i podaci o prenesenom višku/manjku iz prethodne godine. 
Vrijednosno najznačajniji prihodi, a time i rashodi su iz izvora pomoći koji obuhvaćaju plaće i naknade zaposlenika, prehranu učenika, plaće pomoćnika u nastavi i sl., nakon pomoći tu su  prihodi za posebne namjene (decentralizirana sredstva te terenska nastava i druge uplate učenika), sredstva općih prihoda i primitaka (osnivač Grad Krapina), vlastiti prihodi i donacije.

2.5. Rashodi prema funkcijskoj klasifikaciji

Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta. Klasifikacija naše škole je 091-osnovnoškolsko obrazovanje. Indeks izvršenja za razdoblje 01.01.-30.06.2026. u odnosu na plan je 51 %.

2.6. Račun financiranja prema ekonomskoj klasifikaciji i izvorima financiranja

Predaje se prazni, škola nema primitaka od financijske imovine i zaduživanja ni izdataka za financijsku imovinu i otplate zajmova.

3. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA

3.1. Program A200301-Djelatnost osnovnih škola-minimalni financijski standard

Izvor financiranja: Prihodi za decentralizirane funkcije-decentralizacija
Osnovni cilj: osiguravanje uvjeta za kvalitetno obrazovanje učenika i poboljšanje kvalitete rada zaposlenika
Program obuhvaća sljedeće: financiranje službenih putovanja i stručnog osposobljavanja zaposlenika, financiranje rashoda za materijal i energiju, rashoda za usluge (prijevoz učenika u i iz škole, tekuće i investicijsko održavanje objekata i opreme, komunalne usluge) te drugih rashoda neophodnih za rad i funkcioniranje školske ustanove, njenih zaposlenika i učenika.
Plan za 2026. godinu iznosi 160.469 €, i s 30.06.2026. je ostvareno 82.378,12 €, odnosno 51 %.

3.2. Program A200302-Djelatnost osnovnih škola-iznad zakonskog standarda

Izvor financiranja: Opći prihodi i primici-Grad iznad minimalnog financijskog standarda
Osnovni cilj: osiguravanje uvjeta za kvalitetno obrazovanje svih učenika i poboljšanje kvalitete rada zaposlenika
Program obuhvaća nabavu radnih bilježnica koje osnivač, Grad Krapina financira s 50 % iznosa, troškove projekta razmjene učenika, pokrivanje dijela troškova energenata i usluga tekućeg i investicijskog održavanja jer decentralizirana sredstva nisu dostatna, školu plivanja za učenike trećih razreda te rashode za usluge e-tehničara koji tijekom godine pomaže učiteljima pri korištenju informatičke opreme. Ukupni plan za 2026. godinu iznosi 57.500,00 €, a s 30.06.2026. je ostvareno 3.500,00 €, odnosno 6 % planiranog iznosa.

Izvor financiranja: Opći prihodi i primici-prihodi od banke-kamate 
Osnovni cilj: poboljšanje uvjeta za rad i funkcioniranje škole
Obuhvaćeno je pokrivanje dijela rashoda za bankarske usluge prihodima ostvarenim od PBZ-a od kamata, planirano je ukupno 15 €, a s 30.06.2026. ostvareno je 0,00 €.

Izvor financiranja: Vlastiti prihodi-prihodi od iznajmljivanja školskog prostora
Osnovni cilj: poboljšavanje uvjeta rada zaposlenika te kvalitetno obrazovanje svih učenika
Program obuhvaća pokrivanje dijela materijalnih rashoda koji se ne pokrivaju decentraliziranim sredstvima. Ukupni plan za 2026. god. iznosi 4.000 €, s 30.06.2026. je ostvareno 636,35 €, odnosno 16 % planiranog iznosa.
Preneseni višak iz prethodne godine iznosi 1.150,92 €, i s 30.06.2026. je ostvaren 0,00 €.

Izvor financiranja: Prihodi za posebne namjene 
Osnovni cilj: osiguravanje uvjeta za kvalitetno obrazovanje svih učenika
Program obuhvaća rashode za terenske nastave, izlete učenika i književne susrete; prihodi se prikupljaju od roditelja. Ukupni plan za 2026. godinu iznosi 4.500 €, s 30.06.2026. je realizirano 4.500,00 €, odnosno 100 % planiranog iznosa.

Izvor financiranja: Pomoći- tekuće pomoći proračunskim korisnicima iz proračuna koji im nije nadležan
Osnovni cilj:  financiranje troškova plaća i ostalih materijalnih prava zaposlenika te financiranje plaća pomoćnika u nastavi čime se osiguravaju uvjeti za kvalitetno obrazovanje svih učenika, financiranje prehrane za sve učenike škole, sufinanciranje nabave radnih bilježnica, financiranje nabave radnih udžbenika, financiranje nabave higijenskih potrepština za djevojčice.
Program obuhvaća pokrivanje rashoda za plaće i ostalih materijalnih prava zaposlenika, te financiranje troškova prehrane za sve učenike škole iz Državnog proračuna, nabavu besplatnih higijenskih potrepština za djevojčice, nabavu radnih udžbenika za sve učenike škole za šk.god.2026./2027.
Krapinsko-zagorska županija financira troškove plaća i ostalih materijalnih prava pomoćnika u nastavi-projekt Baltazar, troškove županijskih natjecanja i radionica te sufinancira nabavu radnih bilježnica 50%.  
Ukupni plan za 2026. godini iznosi 2.537.068 €, a s 30.06.2026. je ostvareno 1.128.253,70 €, odnosno 44 % planiranog iznosa.

Izvor financiranja: Donacije
Osnovni cilj: poboljšavanje uvjeta za kvalitetno obrazovanje svih učenika
Program obuhvaća pokrivanje rashoda za prijevoz na sportsko natjecanje, nabavu opreme za navodnjavanje za vrt (sredstvima nagrade HRT-a za najljepši školski vrt), nabavu nastavnih sredstava i pomagala za bolje odvijanje nastavnog plana i programa, plan za 2026. godinu iznosi 925 € a ostvareno je 15,00 €, odnosno 2 % planiranog iznosa.

Izvor financiranja: Prihodi od prodaje nefinancijske imovine i naknade s naslova osiguranja
Osnovni cilj: tekuće održavanje građevinskih objekata, pokrivanje nastalih šteta od osiguranja
Program obuhvaća rashode za tekuće održavanje građevinskih objekata sredstvima dobivenim od osiguranja, planirano je ukupno 500 €, a s 30.06.2026. ostvareno je 0,00 €.

3.3. Program K200301-Građenje, adaptacija i sanacija te opremanje školskih objekata

Izvor financiranja: Prihodi za decentralizirane funkcije-decentralizacija
Osnovni cilj: poboljšanje uvjeta za rad i funkcioniranje škole
Planirana je nabava razne opreme za poboljšanje uvjeta rada za učenike i zaposlenike, nabava knjiga za školsku knjižnicu. Ukupno je planirano za 2026. godinu 20.077,50 €, i s 30.06.2026. je ostvareno 5.869,35 €, odnosno 29 % planiranog iznosa, nabavljen je uredski namještaj, garderobni ormari za tehničko osoblje, oprema za školsku kuhinju, klima uređaji za knjižnicu i zbornicu i knjige za školsku knjižnicu.

Izvor financiranja: Opći prihodi i primici-Grad iznad minimalnog financijskog standarda
Osnovni cilj: poboljšanje uvjeta za rad i funkcioniranje škole
Planirana su sredstva u iznosu 25.000 €, a s 30.06.2026. je ostvareno 3.243,75 €, odnosno 13 % od planiranog iznosa za troškove dodatnih ulaganja izrade podloge za učionicu na otvorenome kod PŠ Donja Šemnica.  

Izvor financiranja: Vlastiti prihodi
Osnovni cilj: poboljšanje uvjeta za rad škole
Planirano je ukupno za 2026. godinu 1.000 € i to za nabavu uređaja i opreme potrebne za nesmetano funkcioniranje rada škole, s 30.06.2026. je ostvareno 0 €.

Izvor financiranja: Pomoći
Osnovni cilj: poboljšanje uvjeta za rad i funkcioniranje škole te poboljšanje uvjeta za kvalitetno obrazovanje za sve učenike
Odnosi se na nabavu udžbenika za sve učenike škole.
Planirano je ukupno 7.777,30 €, a s 30.06.2026. je ostvareno 1.777,30 €, odnosno 23% od planiranog iznosa. Nabavljen je pametni ekran i stručna literatura sredstvima dobivenim iz DP za projekte s darovitim učenicima.

4. POSEBNI IZVJEŠTAJI

4.1. Izvještaj o korištenju sredstava fondova EU-u izvještajnom razdoblju nije ostvareno.

4.2. Izvještaj o zaduživanju na domaćem i stranom tržištu novca i kapitala-u izvještajnom razdoblju nije ostvareno.

4.3. Izvještaj o danim zajmovima i potraživanjima po danim zajmovima-u izvještajnom razdoblju nije ostvareno.

4.4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
· Stanje potraživanja na dan 30.06.2026. iznosi 182.314,93 € od čega su dospjela potraživanja 282,85 € za iznajmljivanje dvorane te stanarinu i potrošnju vode u iznajmljenom stanu u PŠ Donja Šemnica, dok je ostatak 182.032,08 € nedospjelo, a odnosi se na potraživanja na naknade za bolovanje HZZO 10.449,13 €, potraživanja za iznajmljivanje sportske dvorane i prostora škole za mjesec lipanj 316,05 €, potraživanja od prodaje stana u PŠDŠ 1.504,17 €, iznos 90,79 € odnosi se na potraživanje za nabavu knjige Herojski Vukovar iz prošle 2025. godine za što nam sredstva trebaju biti doznačena iz Državnog proračuna, a iznos 168.358,50 € se odnosi na potraživanje za plaće radnicima, odnosno plaću za lipanj 2026. iznos 1.313,44 € odnosi se na obvezu povrata poreza i doprinosa u DP zbog naknadno priznate ozljede na radu i izvršene korekcije plaće s danom 30.06.2026.

· Stanje obveza na dan 30.06.2026. iznosi 197.032,32 eura, najvećim dijelom se odnosi na obveze za zaposlene 167.254,02 €, zatim obveze za materijalne rashode 19.871,09 € od čega su 4.223,07 € obveze za prijevoz radnika na posao i s posla te naknada za nezapošljavanje invalida, dok je preostali iznos 15.648,02 € obveza za materijalne rashode poslovanja za mjesec lipanj, obveza za financijske rashode 90,96 €, obveza uplate u Državni proračun za prodaju stana je 1.072,17 €, obveza za povrat poreza i doprinosa u Državni proračun za naknadno priznatu ozljedu na radu 1.313,44 €, dok je obveza za otvoreno bolovanje HZZO 7.330,54 €. Stanje dospjelih obveza iznosi 3.565,26 € koje će biti podmirene nakon primitka dotacije za rashode poslovanja te doznake za prehranu učenika za lipanj 2026.

· Škola ima 2 sudska radna spora u tijeku, ukupne vrijednosti 13.272,28 €.

Tablica 3. Stanje potraživanja i dospjelih obveza te stanje potencijalnih obveza po osnovi sudskih sporova
	Opis/naziv kupca/dobavljača/predmet
	Stanje nenaplaćenih potraživanja za prihode na dan 30.06.2026.
	Stanje nepodmirenih dospjelih obveza na dan 30.06.2026.

	Stanje potencijalnih obveza po osnovi sudskih sporova

	Športska udruga Bobovje i Pristava, rn.br. 12
	
53,12
	
	

	KSS_Twirling klub Krapina, rn.br.28
	
205,84
	
	

	T.Š. rn.br.26 stanarina+voda
	
23,89
	
	

	Cvjećarna Orhideja, rn. 8
	
	130,00
	

	Blink Info, rn. 193/1
	
	270,00
	

	Elektro Šnic, rn. 23/01/261
	
	812,50
	

	Leuštek, rn. 1172/2/2
	
	574,03
	

	Pekom, rn. 977,978,979
	
	1.401,48
	

	Samoizbor, rn. 418
	
	377,25
	

	Predmet br. 3/2024/radni spor 
	
	
	6.636,14

	Predmet br. 10/2024/radni spor 
	
	
	6.636,14

	UKUPNO:
	282,85
	3.565,26
	13.272,28




4.5. Podaci o stanju novčanih sredstava na računu HR0723400091110021155:
· stanje na dan 01.01.2026. iznosi 32.181,25 €
· stanje na dan 30.06.2026. iznosi 98,21 €


Ravnateljica								Predsjednik Školskog odbora
dr.sc. Vlatka Družinec Tušek						Ivan Zubić

USPOREDNI PRIKAZ PLANIRANIH I OSTVARENIH PRIHODA POSLOVANJA


PLANIRANO	
Pomoći	Prihodi od financ. imovine	Prihodi po posebnim propisima	Vlastiti prihodi	Donacije	Prihodi iz nadležnog proračuna	Prihodi od prodaje nef.imovine	2544845.2999999998	15	5000	5000	925	263046.5	102	OSTVARENO	
Pomoći	Prihodi od financ. imovine	Prihodi po posebnim propisima	Vlastiti prihodi	Donacije	Prihodi iz nadležnog proračuna	Prihodi od prodaje nef.imovine	1132094.73	5.92	4500	3017.45	675	84567.87	50.76	Stupac1	
Pomoći	Prihodi od financ. imovine	Prihodi po posebnim propisima	Vlastiti prihodi	Donacije	Prihodi iz nadležnog proračuna	Prihodi od prodaje nef.imovine	



Prodaja	
Pomoći PK iz proračuna koji nam nije nadležan	Prihodi iz nadležnog proračuna	Prihodi po posebnim propisima	Vlastiti prihodi	Donacije	92.42	6.9	0.37	0.25	0.06	

Planirano 2026.	
Rashodi za zaposlene	Materijalni rashodi	Financijski rashodi	Naknade građanima i kućanstvima u naravi	Ostali rashodi	Rashodi za nabavu proizvedene dugotrajne imovine	Rashodi za dodatna ulaganja na građevinskim objektima	2310000	390758.92	785	69150	1044	43956.800000000003	10000	Izvršeno 01.01.-30.06.2026.	
Rashodi za zaposlene	Materijalni rashodi	Financijski rashodi	Naknade građanima i kućanstvima u naravi	Ostali rashodi	Rashodi za nabavu proizvedene dugotrajne imovine	Rashodi za dodatna ulaganja na građevinskim objektima	1043497.94	179310.15	373.73	101.36	1044	7646.65	3243.75	Stupac1	
Rashodi za zaposlene	Materijalni rashodi	Financijski rashodi	Naknade građanima i kućanstvima u naravi	Ostali rashodi	Rashodi za nabavu proizvedene dugotrajne imovine	Rashodi za dodatna ulaganja na građevinskim objektima	

